
Бүген РФ Кораллы көчләре Генераль штабы җитәкчесе Валерий Герасимов Татарстан башкаласында үткән тантаналы чарада Казан танк училищесына Жуков ордены тапшырды. Шулай ук уку йорты территориясендә урнашкан Герой-танкчы һәйкәлен ачу чарасы да үтте. Тантаналы чараларда Татарстан Республикасы Президенты Рөстәм Миңнеханов та катнашты.


Судьялар эше иҗтимагый мөнәсәбәтләрнең бөтен өлкәләренә бәйле һәм бик әһәмиятле, бигрәк тә социаль яктан якланмаган гражданнар категориясе өчен. Бу хакта Татарстан Республикасы Президенты Рөстәм Миңнеханов бүген Татарстан Республикасы судьяларының XIII хисап конференциясендә белдерде. Конференция эшендә ТР Югары суды рәисе Илгиз Гыйләҗев, Идел буе округы Арбитраж субы рәисе Юрий Глазов һәм ТР да Суд департаменты Идарәсе җитәкчесе Җәүдәт Салихов катнашты.

Альбина Рафаил кызы Шәвәлиева, башка эшкә күчүе сәбәпле, Татарстан Республикасы Министрлар Кабинетының Гражданлык хәле актларын теркәү идарәсе башлыгы вазыйфасыннан азат ителде.

Бу турындагы Указ Татарстан Республикасы Президенты Рөстәм Миңнеханов тарафыннан 2019 елның 22 февралендә (№ПУ-141) имзаланган.

Татарстан Республикасы Министрлар Кабинетының Гражданлык хәле актларын теркәү идарәсе башлыгы итеп Гөлшат Рәдиф кызы Нигъмәтуллина билгеләп куелды.

Буа районы зур потенциалга ия һәм республика үсешенә мөһим өлеш кертә. Бүген бу хакта Татарстан Республикасы Президенты Рөстәм Миңнеханов 2018 елда социаль-икътисадый үсеш йомгаклары һәм 2019 елга бурычлар буенча Буа муниципаль районы Советы утырышында хәбәр итте.

Бүген Татарстан Республикасы Президенты Рөстәм Миңнеханов Буа муниципаль районында булды. Эш сәфәре барышында ул он тарту - ярма продукциясе производствосында булды һәм Буа Үзәк хастаханәсе поликлиникасындагы капиталь ремонтны бәяләде. Сәфәренең төп максаты - Буа муниципаль районына эш сәфәре. 2018 елда социаль-икътисадый үсеш йомгаклары һәм 2019 елга бурычлар буенча муниципаль район Советы утырышында катнашу.


Татарстан Президенты Рөстәм Миңнеханов Лаеш муниципаль районы Советының йомгаклау утырышындагы чыгышында райондагы үзгәрешләрне уңай дип бәяләде.

Утырыш районның 2018 елда социаль-икътисадый үсеш йомгаклары һәм 2019 елга бурычларына агышланды һәм район Мәдәният йортында узды.

Төп доклад белән Лаеш муниципаль районы башлыгы Михаил Афанасьев чыгыш ясады.

Рөстәм Миңнеханов чыгышында искәрткәнчә, кичә Россия Президенты Владимир Путин Федераль Собраниегә Юллама белән чыгыш ясады һәм төп эчке социаль һәм икътисадый үсеш мәсьәләләрен билгеләде.

Бүген Лаеш муниципаль районына эш сәфәре кысаларында Татарстан Республикасы Президенты Рөстәм Миңнеханов Россия халык артисткасы Чулпан Хаматова белән очрашты.

Очрашуда "Зөләйһа күзләрен ача" күп серияле нәфис фильмны төшерү барышы һәм аны оештыру мәсьәләләре турында сүз барды.

Бүген Татарстан Республикасы Президенты Рөстәм Миңнеханов Лаеш муниципаль районына эш сәфәре кыла.

Татарстан Президенты район башлыгы һәм башка рәсми затлар белән берничә сәнәгать объектын карарга ниятли.

Аерым алганда, "Техстрой" ҖЧҖ производство объектларында булачаклар.

Татарстан Республикасы Премьер-министры вазифаларын башкаручы Рөстәм Нигъмәтуллин бүген Мамадыш районы советының киңәйтелгән утырышында катнашты.

Утырыш Мадыш районының 2018 елдагы социаль-икътисади үсеш нәтиҗәләренә һәм 2019 елга куелган бурычларга багышланган иде.

Төп докладны Мамадыш районы башлыгы Анатолий Иванов ясады.
Рәсми Татарстан